Festîvala Cinîyan a Fîdane Dogan (Rojbîne) ya 5. 18ê hezîrane de herêma Val de Marne ya Parisî de, serkêşîya TJK-Fyî de do bêra kerdene. Komîteya Amadekarîye ya Festîvala Rojbîne vizêr Merkezê Komelê Demokratîkî yê Kurdan de ameye yewca û amadekarîyê xo ercnayî.
Festîvale de hunermendî Besere Şahîn, Şehrîbana Kurdî, Dîlan Top, Kevana Zêrîn, Koma Zamarû û Koma Tîerra Maya do vejîyê sehne ser.
Komîteya Amadekarîye kombîyayîşê xo yê vizêrînî de pare kerd ke festîvale do şexsê Aysele Dogan û şehîdanê Zapî de dîyarîya gerîlayan bêra kerdene. Komîteya Amadekarîye sere de ê şaristananê Fransa, venga pêro cinîyan ê kurdan, têgêrayîşanê femînîstan û pêro cinîyan da ke bi şîarê 'Xo ver bidê, rêxistin bibê, azad biciwîyê' tewrê festîvale bibê û wayîrê mîrasê têkoşînî yê şehîdan bivejîyê.
